A son passadis za diviersis zornadis di cuant che o ai ricevude la nomine a Digital Champion di Cjampfuarmit.
Une sfide gnove che come che o ai dit ancje su la stampe (lei chi) le cjapi come une gnove responsabilitât e mi fâs plasê che e vedi plasût ancje la mê atenzion ae lenghe furlane, massime intun setôr come chest dulà che un al podarès domandâsi: "ce centrial il furlan cu lis gnovis tecnologjiis?"
Ma cui sono e ce fasino i Digital Champions? Miôr di me lu spieghe Riccardo Luna, il Digital Champion talian che al à inviât une sorte di reclutament par fâ une rêt sul teritori e puartâ un DC locâl in ogni comun: lei chi. Invezit chi o segnali un gno prin post sul blog dai DC: frache il link.
Jo no soi ni un programatôr ni un inzegnîr informatic, ma o ai voie di spindi part dal gno timp par cirî di fâ capî cualis che a puedin jessi lis oportunitât. E par fâ chest, o fasarai di mediatôr tra il citadin, come che mi riten ancje jo, e i esperts dal setôr.
Il prin pas al sarà l'Aperitîf Digjitâl che o ai organizât li di Cavicj, la ostarie storiche di Basandiele: viôt chi l'event e il modul par iscrivisi.
Parcè che il "virtuâl" al è za reâl...
fur_Latn fur_Latn fur_Latn fur_Latn fur_Latn fur_Latn